Ծնվել է 1982թ. ապրիլի 7-ին, Թբիլիսիում: 1990թ. տեղափոխվել է Երևան: 1993-95թթ բնակվել է Ռուսաստանում: 1995թ-ից վերադարձել է Երևան և 1998թ. ավարտել է Երևանի թիվ 71 միջնակարգ դպրոցը: 1998-2003թթ սովորել է Երևանի Վ.Բրյուսովի անվան պետական լեզվաբանական համալսարանի անգլերեն և ֆրանսերեն լեզուների բաժնում: 2006թ. ավարտել է նաև ասպիրանտուրան և ստացել բանասիրական գիտությունների թեկնածուի աստիճան: 2006-11թթ դասավանդել է վերոհիշյալ համալսարանում: 2003-04թթ աշխատել է ընտրական համակարգերի միջազգային հիմնադրամում` որպես թարգմանիչ, 2004-07թթ` ազգային ժողովրդավարության ինստիտուտում` որպես քաղաքական մշակույթի ծրագրի համակարգող, 2007-11թթ` հակակոռուպցիոն ծրագրում` որպես հակակոռուպցիոն կենտրոնների համկարգող, 2011-12թթ` «Սիվիլնեթ» ինտերնետային հեռուստաընկերությունում` որպես հաղորդավար: 2012թ-ից վարում է «Արմքոմեդի» հաղորդումը «Արմնյուզ», ապա` «ATV» հեռուստաընկերությունում: